Tago

Ël Tago (Tajo an spagneul, basch e catalan; Tejo an portughèis; Tacho an aragonèis; Tagus an latin e anglèis; Taju an estremaduran; Tage an fransèis e ossitan; Texo an galissian) a l'é ël fium pì longh e amportant dla Penìsola ibérica.

Përcors
A nass dai Montes Universales, an sël confin tra le region spagneule dl'Aragon-a e dla Castija, e a pija la diression òvest e a traversa tuta la region dla Castija-La Mancha an bagnanda le sità ëd Tulee, Aranjuez e Talavera de la Reina.
Pòchi chilòmeter apress st'ùltima sità a intra ant l'Estremadura, an provinsa ëd Caceres sensa toché dle sità gròsse; apress Alcantara a marca per na sinquanten-a ëd chilòmeter ël confin antrames Spagna e Portugal, apress a intra an teritòri portùgheis fin a che as buta ant l'Océan Atlàntich, apress 1.038 km da l'inissi, davzin a Lisbon-a.

 Portá media mensil 

Categorìa:Fium ëd Portugal
Categorìa:Fium dë Spagna